**Δελτίο Τύπου 27/10/2022**

Η παράταξή μας με τον επικεφαλής **Κώστα Βαρλαμίτη** συμμετείχε στη συλλογική διαμαρτυρία μπροστά στην Εθνική Τράπεζα των Μελισσίων επί της Λεωφόρου Δημοκρατίας.

Για άλλη μία φορά επιβεβαιώθηκε η κοινή στάση όλων των αυτοδιοικητικών παρατάξεων που υποστηρίζουν το αίτημα να μείνει ανοιχτό το κατάστημα.

Πλήθος πολιτών συγκεντρώθηκε ξανά έξω από το κατάστημα για να διατρανώσει την αντίθεσή του στις επιλογές της Διοίκησης της Τράπεζας και να την καλέσει να το ξανασκεφτεί.

Όλος ο τραπεζικός τομέας αλλά ιδιαίτερα η Εθνική θα πρέπει να μη βλέπει το δίκτυο καταστημάτων μόνο ως κόστος αλλά να λειτουργεί με γνώμονα την εξυπηρέτηση των αναγκών των πολιτών και της κοινωνίας και της ανάπτυξης της οικονομίας συνολικά.

Η Γραμματεία της Δημοτικής Παράταξης

[**ΠΕΝΤΕΛΗ ΠΟΛΗ ΠΡΟΤΥΠΟ**](https://pentelipoliprotipo.gr/)